**Τίτλος Πτυχιακής Εργασίας**

Όνομα Επώνυμο (Α.Μ.: 1567XXXXXXXXX)

Τμήμα Ψυχολογίας, Εθνικό και Καποδιστριακό Πανεπιστήμιο Αθηνών

ΨΧ119-ΨΧ120: Πτυχιακή Εργασία

Επόπτης: Αναπλ. Καθηγητής Βασίλης Παυλόπουλος

Μήνας 202Χ

**Σημείωμα Συγγραφέα**

[Ο/Η] συγγραφέας βεβαιώνει ότι το περιεχόμενο του παρόντος έργου είναι αποτέλεσμα προσωπικής εργασίας και ότι έχει γίνει η κατάλληλη αναφορά στην εργασία τρίτων, όπου κάτι τέτοιο ήταν απαραίτητο, σύμφωνα με τους κανόνες της ακαδημαϊκής δεοντολογίας.

**Περίληψη**

Εδώ παραθέτουμε την περίληψη της πτυχιακής εργασίας (περίπου 200-250 λέξεις, και πάντως όχι εκτενέστερα από μία σελίδα).

*Λέξεις-κλειδιά:*

**Περιεχόμενα**

Περίληψη …..………………………………………………………………………................4

Πρόλογος …..………………………………………………………………………................4

Εισαγωγή …………………………………………………………………………................4

Πρώτο κεφάλαιο της εισαγωγής ..…………………………………………………ΧΧ

Δεύτερο κεφάλαιο της εισαγωγής ..………………………………………………ΧΧ

………………………………………………………………………………….......ΧΧ

Ερευνητικοί στόχοι ………………………………………………………………....ΧΧ

Μέθοδος ………………………………………………………………………………….....ΧΧ

Συμμετέχοντες ………………………………………………………………….....ΧΧ

Μέσα συλλογής δεδομένων ………………………………………………………...ΧΧ

Διαδικασία ………………………………………………………………………...ΧΧ

Αποτελέσματα ..…………………………………………………………………………...ΧΧ

Περιγραφικοί στατιστικοί δείκτες …………………………………………………ΧΧ

Έλεγχος ερευνητικών ερωτημάτων και υποθέσεων ………………………………ΧΧ

Συζήτηση …………………………………………………………………………………ΧΧ

Περιορισμοί και προτάσεις …………………………………………………………ΧΧ

Βιβλιογραφία ……………………………………………………………………………….ΧΧ

Παράρτημα ………………………………………………………………………………...ΧΧ

**Πρόλογος**

Εδώ αναφέρουμε προαιρετικά τυχόν προσωπικές πληροφορίες ή ευχαριστίες (το κεφάλαιο αυτό δεν είναι υποχρεωτικό).

**Τίτλος Πτυχιακής Εργασίας**

Είναι σκόπιμο να ξεκινήσουμε τη συγγραφή του δοκιμίου με 1-2 παραγράφους στις οποίες θα αναφερθούμε στο γενικό σκοπό της έρευνας, στην πρωτοτυπία του θέματος (την επιχειρούμενη συμβολή στη βιβλιογραφία) και στην κοινωνική του συνάφεια (σημασία ή επικαιρότητα). Επίσης, στο σημείο αυτό είναι χρήσιμο να θέσουμε το περίγραμμα των περιεχομένων της Εισαγωγής, βοηθώντας έτσι τον αναγνώστη να κατανοήσει τη νοηματική συνοχή και συνέχεια που πρέπει να διέπει αυτή την ενότητα. Το παραπάνω υλικό είναι υπερβολικά σύντομο για να αποτελέσει αυτοτελές κεφάλαιο, γι’ αυτό συνήθως ενσωματώνεται στην αρχή της Εισαγωγής χωρίς ξεχωριστό τίτλο και χωρίς να ξεχωριστή αναφορά στα Περιεχόμενα.

**Πρώτο Κεφάλαιο Εισαγωγής**

***Πρώτο Υποκεφάλαιο [εάν υπάρχει]***

Εδώ αναπτύσσουμε την ανασκόπηση της βιβλιογραφίας, δηλ. τα θεωρητικά μοντέλα και τα εμπειρικά δεδομένα που έχουν προκύψει από την προηγούμενη ενασχόληση με το υπό μελέτη θέμα. Προσοχή στη εννοιολογική σύνδεση και στην ομαλή διαδοχή των νοημάτων από το ένα κεφάλαιο στο άλλο! Συνήθως για τον σκοπό αυτό μπορεί κανείς να αφιερώσει μία μεταβατική παράγραφο είτε στο τέλος του προηγούμενου κεφαλαίου είτε στην αρχή του επόμενου.

***Δεύτερο Υποκεφάλαιο [εάν υπάρχει]***

Εδώ συνεχίζουμε την ανασκόπηση της βιβλιογραφίας.

**Δεύτερο Κεφάλαιο Εισαγωγής**

***Πρώτο Υποκεφάλαιο [εάν υπάρχει]***

Εδώ αναπτύσσουμε την ανασκόπηση της βιβλιογραφίας, δηλ. τα θεωρητικά μοντέλα και τα εμπειρικά δεδομένα που έχουν προκύψει από την ενασχόληση με το υπό μελέτη θέμα. Προσοχή στη διαδοχή των νοημάτων μεταξύ (υπο)κεφαλαίων!

***Δεύτερο Υποκεφάλαιο [εάν υπάρχει]***

Εδώ συνεχίζουμε την ανασκόπηση της βιβλιογραφίας. Προσθέτουμε όσα κεφάλαια και υποκεφάλαια κρίνουμε απαραίτητα με βάση τις κύριες έννοιες και τους σκοπούς της εργασίας.

**Ερευνητικοί Στόχοι**

Εδώ αναπτύσσουμε τους ερευνητικούς στόχους, με τη μορφή ερωτημάτων ή/και υποθέσεων, όπως προκύπτουν από την ανασκόπηση της βιβλιογραφίας που προηγήθηκε. Αποφεύγουμε να χρησιμοποιούμε μορφοποίηση λίστας (bullets) και προτιμάμε τον ρέοντα λόγο.

**Μέθοδος**

**Συμμετέχοντες**

Εδώ (και όχι στα Αποτελέσματα!) παραθέτουμε τα περιγραφικά στατιστικά στοιχεία που συνοψίζουν τα δημογραφικά χαρακτηριστικά των συμμετεχόντων. Επίσης, αναφερόμαστε στη μέθοδο δειγματοληψίας που χρησιμοποιήσαμε.

**Μέσα Συλλογής Δεδομένων**

***Όνομα Πρώτου Εργαλείου***

Εδώ περιγράφουμε το περιεχόμενο του πρώτου ερευνητικού εργαλείου που χρησιμοποιήσαμε (διαστάσεις/παράγοντες, αριθμός προτάσεων, κλίμακα βαθμολόγησης των απαντήσεων, ενδεικτικά παραδείγματα προτάσεων). Δεν παραλείπουμε να παραπέμψουμε στους συγγραφείς, εφόσον το εργαλείο δεν είναι αυτοσχέδιο. Αν πρόκειται για μεταφρασμένο εργαλείο, παραπέμπουμε και στους συγγραφείς που το προσάρμοσαν στην ελληνική γλώσσα.

***Όνομα Δεύτερου Εργαλείου***

Εδώ περιγράφουμε το περιεχόμενο του πρώτου ερευνητικού εργαλείου που χρησιμοποιήσαμε (διαστάσεις/παράγοντες, αριθμός προτάσεων, κλίμακα βαθμολόγησης των απαντήσεων, ενδεικτικά παραδείγματα προτάσεων). Δεν παραλείπουμε να παραπέμψουμε στους συγγραφείς, εφόσον το εργαλείο δεν είναι αυτοσχέδιο. Αν πρόκειται για μεταφρασμένο εργαλείο, παραπέμπουμε και στους συγγραφείς που το προσάρμοσαν στην ελληνική γλώσσα.

**Διαδικασία**

Εδώ περιγράφουμε αδρά τη διαδικασία συλλογής των δεδομένων (π.χ. αν έγινε ατομική ή ομαδική χορήγηση, σε ποια χρονική περίοδο συγκεντρώθηκαν τα στοιχεία, κλπ.). Επίσης, αναφέρουμε βασικά θέματα δεοντολογίας (π.χ. ότι η συμμετοχή στην έρευνα ήταν εθελοντική, ότι δεν δόθηκε κάποιο είδος αμοιβής και ότι διασφαλίστηκε η ανωνυμία και το απόρρητο των απαντήσεων των συμμετεχόντων). Τέλος, εδώ αναφέρουμε αν υπήρξε φόρμα συγκατάθεσης για συμμετοχή στην έρευνα (την οποία οφείλουμε να παραθέσουμε στο Παράρτημα).

**Αποτελέσματα**

**Περιγραφικοί Στατιστικοί Δείκτες**

Εδώ συνήθως παρουσιάζουμε τους περιγραφικούς στατιστικούς δείκτες για το συνολικό δείγμα. (Για ποσοτικές μεταβλητές: μέσους όρους, τυπικές αποκλίσεις, ελάχιστη και μέγιστη τιμή, αριθμό προτάσεων αν πρόκειται για σύνθετες μεταβλητές που προέρχονται από πολλά items. Για κατηγορικές μεταβλητές: απλή κατανομή συχνότητας). Επιπλέον, αν πρόκειται για σύνθετες μεταβλητές, εδώ αναφέρουμε τους συντελεστές αξιοπιστίας Cronbach’s α που υπολογίσαμε (υπενθυμίζεται ότι, γενικά, τιμές α > 0,60 ή καλύτερα α > 0,70 δηλώνουν αποδεκτή αξιοπιστία εσωτερικής συνέπειας). Αν στην έρευνα περιλαμβάνονται περισσότερες από 2-3 υπό μελέτη μεταβλητές, είναι σκόπιμο να συνοψίσουμε τα παραπάνω στοιχεία σε έναν πίνακα, όπως ο Πίνακας 1.

**Πίνακας 1**

*Περιγραφικοί Στατιστικοί Δείκτες και Συντελεστές Αξιοπιστίας των Υπό Μελέτη Κλιμάκων για το Συνολικό Δείγμα*

|  |  |  |  |  |  |  |
| --- | --- | --- | --- | --- | --- | --- |
|  | # προτ. | *Μ* | *SD* | Min | Max | Alpha |
| *Εργασιακή δέσμευση* |  |  |  |  |  |  |
| Συναισθηματική δέσμευση | 8 | 3,27 | 0,79 | 1,75 | 5,00 | 0,82 |
| Κανονιστική δέσμευση | 8 | 3,74 | 0,59 | 2,13 | 5,00 | 0,69 |
| *Οργανωσιακή κουλτούρα* |  |  |  |  |  |  |
| Κουλτούρα εξουσίας | 7 | 2,03 | 0,91 | 1 | 4,00 | 0,78 |
| Κουλτούρα επιτευγμάτων | 7 | 2,71 | 0,54 | 1,33 | 3,67 | 0,60 |
| Κουλτούρα υποστήριξης | 7 | 2,39 | 1,1 | 1 | 4,00 | 0,94 |

Αφήνουμε μία κενή αράδα πριν και μετά από κάθε πίνακα. Το διάστιχο του πίνακα μπορεί να είναι διπλό (όπως στο κείμενο) ή 1,5 ή μονό (αν πρόκειται για μεγάλο πίνακα).

**Έλεγχος Ερευνητικών Ερωτημάτων και Υποθέσεων**

Στο κεφάλαιο αυτό παρουσιάζουμε τα αποτελέσματα των στατιστικών αναλύσεων που απαντούν τα ερευνητικά ερωτήματα ή ελέγχουν τις ερευνητικές υποθέσεις, με τη σειρά που έχουν τεθεί στο κεφάλαιο Ερευνητικοί Στόχοι. Εδώ συνηθίζεται επίσης να συμπεριλάβουμε πίνακες ή/και κάποιο σχήμα, εφόσον κάτι τέτοιο κριθεί σκόπιμο. Όταν ολοκληρώσουμε τη συγγραφή του δοκιμίου, φροντίζουμε τη σελιδοποίηση έτσι ώστε να μη διακόπτεται ένας πίνακας ή ένα σχήμα στο τέλος της σελίδας (αν χρειαστεί τα μετακινούμε λίγο πιο πάνω ή λίγο πιο κάτω στο κείμενο).

Παρακάτω παρατίθενται ορισμένα υποδείγματα πινάκων και σχημάτων από διαφορετικές στατιστικές αναλύσεις. Μπορείτε να τα αξιοποιήσετε διαγράφοντας τα περιερχόμενα και διατηρώντας ή προσαρμόζοντας τη δομή τους στις ανάγκες σας.

Ο Πίνακας 2 συνοψίζει τρία *t*-test για σύγκριση των μέσων όρων δύο ομάδων.

|  |  |  |  |  |  |
| --- | --- | --- | --- | --- | --- |
| **Πίνακας 2**  *Μέσοι Όροι, Τυπικές Αποκλίσεις και t-test των Κλιμάκων του Ερωτηματολογίου για τα Δικαιώματα των Παιδιών ως προς το Φύλο* | | | | | |
| Ερωτηματολόγιο για τα  Δικαιώματα των Παιδιών | Φύλο | | | |  |
| Αγόρια | | Κορίτσια | |  |
| *Μ* | *SD* | *M* | *SD* | *t*-τιμή |
| Αναγνώριση | 7,78 | 0,16 | 8,38 | 0,16 | 7,82\*\* |
| Διεκδίκηση | 6,83 | 0,21 | 7,50 | 0,22 | 5,61\* |
| Αποδοχή ευθύνης | 2,06 | 0,17 | 1,74 | 0,17 | 1,75 |
| *Σημείωση*. \**p* < 0,05. \*\**p* < 0,01. \*\*\**p* < 0,001. | | | | | |

|  |  |  |  |  |
| --- | --- | --- | --- | --- |
| **Πίνακας 3**  *Μέσοι Όροι και Ανάλυση Διακύμανσης της Προσλαμβανόμενης Διάκρισης ως προς το Επίπεδο Αντιξοότητας* | | | | |
|  | Επίπεδο αντιξοότητας | | |  |
| Χαμηλό | Μέτριο | Υψηλό | *F* |
| Μ.Ο. | Μ.Ο. | Μ.Ο. |
| Προσλαμβανόμενη διάκριση | 2,46α | 2,32α | 3,04β | 3,63\* |
| *Σημείωση:* Μέσοι όροι που μοιράζονται κοινό δείκτη *δεν* διαφέρουν σημαντικά μεταξύ τους σύμφωνα με το post hoc κριτήριο του Scheffé για *p* < 0,05. Η κλίμακα βαθμολόγησης κυμαίνεται από 1 = «καθόλου» μέχρι 5 = «πάρα πολύ».  \**p* < 0,05. | | | | |

|  |  |  |  |  |  |  |
| --- | --- | --- | --- | --- | --- | --- |
| **Πίνακας 4**  *Συνάφεια (Δείκτες Pearson r) Μεταξύ των Παραγόντων της Κλίμακας OMI, των Στερεοτύπων και της Τάσης Συμπεριφοράς* | | | | | | |
|  | 1. | 2. | 3. | 4. | 5. | 6. |
| 1.Κοινωνική διάκριση | 1,00 |  |  |  |  |  |
| 2.Κοινωνικός περιορισμός | 0,62\*\*\* | 1,00 |  |  |  |  |
| 3.Κοινωνική φροντίδα | -0,26\*\* | -0,41\*\* | 1,00 |  |  |  |
| 4.Κοινωνική ενσωμάτωση | -0,56\*\* | -0,55\*\* | 0,30\*\* | 1,00 |  |  |
| 5.Αιτιολογία | 0,46\*\* | 0,33\*\* | -0,03 | -0,07 | 1,00 |  |
| 6.Στερεότυπα | -0,24\*\* | -0,18\* | 0,09 | 0,09 | -0,02 | 1,00 |
| 7.Τάση συμπεριφοράς | -0,44\*\* | -0,44\*\* | 0,46\*\* | 0,25\*\* | -0,10 | 0,40\*\* |
| *Σημείωση:* \**p* < 0,05. \*\**p* < 0,01. \*\*\**p* < 0,001. | | | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Πίνακας 5**  *Κατανομή (Απόλυτες και Σχετικές Συνδυαστικές Συχνότητες) των Δεσμών του Ζεύγους ως προς τη Διάρκεια του Γάμου* | | | | | | | | |
| Δεσμοί  του ζεύγους | Διάρκεια γάμου | | | | | |  | |
| Μέχρι 15 έτη | | 16-30 έτη | | Άνω 30 ετών | | Σύνολο | |
| *f* | *%* | *f* | *%* | *f* | *%* | *f* | *%* |
| Αγάπη-εκτίμηση | 33 | 55,9 | 23 | 63,9 | 18 | 26,9 | 74 | 50,0 |
| Συμφωνία | 14 | 23,7 | 7 | 19,4 | 9 | 13,4 | 30 | 40,0 |
| Τα παιδιά | 4 | 6,8 | 2 | 5,6 | 19 | 28,4 | 25 | 30,0 |
| Συνήθεια | 1 | 1,7 | 3 | 8,3 | 9 | 13,4 | 13 | 20,0 |
| Συμβιβασμοί | 2 | 3,4 | 1 | 2,8 | 8 | 11,9 | 11 | 10,0 |
| Άλλο | 5 | 8,5 | - | - | 4 | 6,0 | 9 | 5,0 |
| Σύνολο | 59 | 36,4 | 36 | 22,2 | 67 | 41,4 | 162 | 100 |
| *Σημείωση.* Οι σχετικές συνδυαστικές συχνότητες έχουν υπολογιστεί για τις στήλες. | | | | | | | | |

Ο Πίνακας 3 παρουσιάζει το αποτέλεσμα μιας ανάλυσης διακύμανσης για τη σύγκριση των μέσων όρων περισσότερων των δύο (τριών) ομάδων.

Ο Πίνακας 4 παρουσιάζει τους δείκτες συνάφειας ανάμεσα σε αριθμητικές διμεταβλητές.

Ο Πίνακας 5 παρουσιάζει τα αποτελέσματα μιας ανάλυσης crosstabs για τον έλεγχο της ανεξαρτησίας δύο κατηγορικών μεταβλητών.

Το Σχήμα 1 παρουσιάζει το αποτέλεσμα της αλληλεπίδρασης δύο ανεξάρτητων κατηγορικών μεταβλητών πάνω σε μια εξαρτημένη ποσοτική μεταβλητή (πρόκειται για διπαραγοντική ανάλυση διακύμανσης).

**Σχήμα 1**

*Αλληλεπίδραση της Σχολής Φοίτησης και του Έτους Σπουδών πάνω στους Μέσους Όρους του Παράγοντα Κοινωνική Ενσωμάτωση του Ερωτηματολογίου ΟΜΙ*

**Συζήτηση**

Στην ενότητα αυτή επιχειρούμε μια ή περισσότερες εναλλακτικές ερμηνείες για τα ευρήματά μας: Ποιες είναι οι απαντήσεις που δίνουμε σε καθένα από τους ερευνητικούς στόχους (με συνεχές κείμενο, χωρίς επίκληση στατιστικών δεικτών); Κατά πόσο τα ευρήματά μας συμφωνούν με την ανασκόπηση της βιβλιογραφίας και τις ερευνητικές υποθέσεις (αν υπάρχουν) που παραθέτουμε στην Εισαγωγή; Αν δεν συμφωνούν τα ευρήματα με τις θεωρητικές αναμονές, για ποιους λόγους μπορεί να συνέβη αυτό;

Εννοείται ότι, όπως και στις υπόλοιπες ενότητες, αλλάζουμε παράγραφο όταν αλλάζει το κεντρικό νόημα με το οποίο καταπιανόμαστε.

**Περιορισμοί και Προτάσεις**

Εδώ αναγνωρίζουμε τους περιορισμούς της έρευνάς μας, οι οποίοι είναι συνήθως μεθοδολογικής φύσεως και αφορούν, λόγου χάρη, τον συμπτωματικό τρόπο δειγματοληψίας ή το μικρό μέγεθος του δείγματος ή τους περιορισμούς των ψυχομετρικών μέσων που χρησιμοποιήσαμε.

Επίσης, τελειώνοντας την ενότητα αυτή, η οποία είναι η τελευταία του κυρίως δοκιμίου, καταγράφουμε προτάσεις για περαιτέρω έρευνα ή για εφαρμογές των ευρημάτων μας φροντίζοντας να είμαστε όσο γίνεται πιο συγκεκριμένοι.

**Βιβλιογραφία**

Chrisafis, A. (2009, October 5). *France Telecom executive resigns after employee suicide tally rises to 24.* Retrieved from <http://www.theguardian.com/business/2009/oct/05/telecoms-france2009/oct/05/telecoms-france>

Hogg, M. A., & Vaughan, G. M. (2010). *Κοινωνική Ψυχολογία* (επιμ.: Α. Χαντζή). Gutenberg. [έτος πρωτότυπης έκδοσης: 2008]

Merteens, R. W., & Pettigrew, T. F. (1995). Subtle and blatant prejudice in Western Europe. *European* *Journal of Social Psychology*, *25*, 57–75. <https://doi.org/10.1002/ejsp.2420250106>

Παναγιωτοπούλου, Π., Γκαρή, Α., & Παυλόπουλος, Β. (2011). Διαστάσεις των κοινωνικών αξιωμάτων: Διαπολιτισμική προσέγγιση. Στο Π. Κορδούτης & Β. Παυλόπουλος (Επιμ.), *Πεδία έρευνας στην Κοινωνική Ψυχολογία* (σσ. 27–45). Διάδραση.

Παυλόπουλος, Β., Ντάλλα, Μ., Καλογήρου, Σ., Θεοδώρου, Ρ., Μαρκούση, Δ., & Μόττη-Στεφανίδη, Φ. (2009). Επιπολιτισμός και προσαρμογή μεταναστών εφήβων στο σχολικό πλαίσιο. *Ψυχολογία*, *16*(3), 400–421.

Thibaut, J. W., & Kelley, H. H. (1959). *The social psychology of groups.* John Wiley & Sons.

*Σημείωση:* Τα παραπάνω είναι παραδείγματα βιβλιογραφικών αναφορών, ως εξής: Η πηγή Chrisafis (2009) είναι κείμενο που ανακτήθηκε από το διαδίκτυο. Η πηγή Hogg και Vaughan (2010) είναι αγγλόφωνος αυτοτελής τόμος μεταφρασμένος στα Ελληνικά με επιμελητή έκδοσης. Η πηγή Merteens και Pettigrew (1995) είναι άρθρο σε επιστημονικό περιοδικό με doi. Η πηγή Παναγιωτοπούλου, Γκαρή και Παυλόπουλος (2006) είναι κεφάλαιο σε αυτοτελή τόμο με επιμελητές έκδοσης. Η πηγή Παυλόπουλος, Ντάλλα, Καλογήρου, Θεοδώρου, Μαρκούση και Μόττη-Στεφανίδη (2009) είναι άρθρο σε επιστημονικό περιοδικό χωρίς doi. Η πηγή Thibault και Kelley (1959) είναι αυτοτελής τόμος.

Η παράθεση των πηγών γίνεται αλφαβητικά (συνεχόμενα για ελληνόφωνες και ξενόγλωσσες πηγές), ως εξής: Αα, Aa, Ββ, Bb, Γγ, Cc, Δδ, Dd, Eε, Ee, Ff, Ζζ, Gg, Ηη, Ηh, Θθ, Ιι, Ii, Jj, Κκ, Kk, Λλ, Ll, Μμ, Mm, Νν, Nn, Ξξ, Oo, Οο, Ππ,Pp, Qq, Ρρ, Rr, Σσ, Ss, Ττ, Tt, Υυ, Uu, Vv, Ww, Φφ, Χχ, Xx, Ψψ, Ωω, Υy, Zz

**Παράρτημα**

[Περιλαμβάνουμε Παράρτημα στην πτυχιακή εργασία μόνο αν έχουμε χρησιμοποιήσει αυτοσχέδιο ερωτηματολόγιο ή φόρμα συγκατάθεσης των συμμετεχόντων ή αν θέλουμε να παραθέσουμε ιδιαίτερα εκτενείς και αναλυτικούς πίνακες που η ένταξή τους στα Αποτελέσματα δεν κρίνεται σκόπιμη. Δεν περιλαμβάνουμε στο Παράρτημα αυτούσια ψυχομετρικά μέσα, τα οποία που έχουμε εντοπίσει σε άλλες δημοσιεύσεις, καθώς αυτά υπόκεινται στον νόμο περί πνευματικών δικαιωμάτων!]